CELEX: 32010R0114
Language: ro
Date: 2010-02-09 00:00:00
Title: Regulamentul (UE) nr. 114/2010 al Comisiei din 9 februarie 2010 de modificare a Regulamentului (CE) nr. 2229/2004 cu privire la termenul acordat EFSA pentru a emite avizul său referitor la proiectele de rapoarte de reexaminare privind substanțele active pentru care există indicii clare că nu prezintă efecte nocive (Text cu relevanță pentru SEE)

10.2.2010   
            
            
               RO
            
            
               Jurnalul Oficial al Uniunii Europene
            
            
               L 37/12
            
         REGULAMENTUL (UE) NR. 114/2010 AL COMISIEI
   din 9 februarie 2010
   de modificare a Regulamentului (CE) nr. 2229/2004 cu privire la termenul acordat EFSA pentru a emite avizul său referitor la proiectele de rapoarte de reexaminare privind substanțele active pentru care există indicii clare că nu prezintă efecte nocive
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 8 alineatul (2) paragraful al doilea,
   întrucât:
   
               (1)
            
            
               În conformitate cu articolul 24b din Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (2), în cazul în care există indicii clare care sugerează că o substanță activă nu ar avea efecte nocive asupra sănătății umane sau animale sau asupra apei freatice sau influențe inacceptabile asupra mediului, substanța respectivă este inclusă în anexa I la Directiva 91/414/CEE, fără consultarea în prealabil a EFSA.
            
         
               (2)
            
            
               În cazul în care o substanță activă a fost inclusă în conformitate cu articolul 24b din Regulamentul (CE) nr. 2229/2004, fără ca EFSA să fi fost consultată, articolul 25a prevede că EFSA emite avizul său privind proiectul de raport de reexaminare până cel târziu la 31 decembrie 2010.
            
         
               (3)
            
            
               Având în vedere numărul de substanțe active care au fost incluse în conformitate cu articolul 24b din Regulamentul (CE) nr. 2229/2004, este necesar să se acorde EFSA un termen mai îndelungat pentru a emite avizul său. În ceea ce privește substanțele respective, există indicii clare că ele nu prezintă efecte nocive. Ținând cont de aceste elemente, este necesar să se extindă până la 31 decembrie 2012 termenul în care EFSA trebuie să emită avizul său.
            
         
               (4)
            
            
               Prin urmare, Regulamentul (CE) nr. 2229/2004 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   La articolul 25a din Regulamentul (CE) nr. 2229/2004, „31 decembrie 2010” se înlocuiește cu „31 decembrie 2012”.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 februarie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 230, 19.8.1991, p. 1.
   
      (2)  JO L 379, 24.12.2004, p. 13.